ક્લિનિકલ ડર્મેટોલૉજિસ્ટ ડૉ. અપ્રતિમ ગોયલ કહે છે, ‘ઉનાળામાં બંધ ફુટવેઅરથી વધારે પરસેવો થાય છે. પરસેવો અને ભેજનું મિશ્રણ થાય એટલે ફંગલ ઇન્ફેક્શન થવાની શક્યતા વધી જાય. જો પગ પૂરી રીતે ઢંકાયેલા ન હોય તો પગની ત્વચા ટૅન થઈ જાય. સમર માટે ખાસ ચંપલ ડિઝાઇન થતાં હોય છે. ઉનાળામાં જે ફુટવેઅરમાં હવાની અવરજવર થઈ શકતી હોય એ વિકલ્પ વધારે સારો કહેવાય. લેધર પહેરવાનું ટાળવું જોઈએ અને આગળથી ઓપન હોય એવાં ચંપલ પહેરવાં જોઈએ. ચંપલમાં ઉપરની લેયરથી ત્વચાને વધારે તકલીફ નથી થવાની, પરંતુ મુખ્ય આધાર ફુટવેઅરના સોલ પર રહેલો છે. સોલને કારણે પગની ત્વચા એકદમ ડ્રાય પણ થઈ શકે છે. દિવસ દરમ્યાન ખુલ્લાં ચંપલ જ પહેરવાં, પ્લસ ચંપલમાં ઍન્ટિ-ફંગલ સ્પ્રે પણ કરી શકાય.’